Document ID: /roh_data/filtered/fineweb-2-filterrobots_roh.jsonl.gz/38161

Il chantadur sicilian Pippo Pollina viva gia onns en la Svizra tudestga – e viva uschia ina vita dal tuttafatg bilingua. La bilinguitad è ina chaussa che stat a cor ad el.
Perquai ha el avant curt – per la segunda giada – lantschà in project biling. Ensemen cun dus musicists tudestgs ha el publitgà ses disc cumpact, che cuntegna chanzuns talianas e tudestgas.
La scola bilingua Rheinau a Cuira metta era ina gronda paisa sin la bilinguitad. Davent da la scolina vegnan ils uffants instruids là mez talian e mez tudestg. Per promover anc pli fitg las duas linguas lavura il chor da la scola per dus concerts ensemen cun Pippo Pollina.
Ils organisaturs dal project tranter chantadur e chor èn persvadids che tals eveniments emoziunals, ch’èn en il medem mument eveniments linguistics – sajan ina fitg impurtanta part da la promoziun da la lingua.
TR Telesguard 17:40